FI Euroopan unionin virallinen lehti C 408/7

Euroopan parlamentin ja neuvoston asetuksen (EU) N:o 1151/2012 53 artiklan 2 kohdan toisen alakohdan mukainen vähäisen muutoksen hyväksymistä koskeva hakemus

(2015/C 408/09)

Euroopan komissio on hyväksynyt tämän asetuksen (EU) N:o 664/2014 (1) 6 artiklan 2 kohdan kolmannessa alakohdassa tarkoitetun vähäisen muutoksen.

VÄHÄISEN MUUTOKSEN HYVÄKSYMISTÄ KOSKEVA HAKEMUS

Euroopan parlamentin ja neuvoston asetuksen (EU) N:o 1151/2012 (2) 53 artiklan 2 kohdan toisen alakohdan mukainen vähäisen muutoksen hyväksymistä koskeva hakemus

”ABENSBERGER SPARGEL” / ”ABENSBERGER QUALITÄTSSPARGEL”

EU-nro: DE-PGI-0105-01322–20.3.2015

SAN ( ) SMM ( X )

1. Hakijaryhmä ja oikeutettu etu

Nimi : Erzeugergemeinschaft Abensberger Qualitätsspargel e.V. Osoite : Richtstättstr. 5 93326 Abensberg GERMANY Puhelin : +49 9443/1281 Faksi : +49 9443/1282 Sähköposti : info@neumeyer-martin.de

Oikeutettu etu:

Hakijaryhmä on kyseisen tuotteen tuottajien yhteenliittymä. Erzeugergemeinschaft Abensberger Qualitätsspargel e.V. esitti myös alkuperäisen suojahakemuksen, minkä vuoksi sillä on oikeutettu etu myös tämän muutoshakemuksen suhteen.

2. Jäsenvaltio tai kolmas maa

Saksa

3. Eritelmän kohta, jota muutos koskee

— ☐ Tuotteen kuvaus — ☐ Alkuperätodisteet — ☐ Tuotantomenetelmä — ☐ Yhteys maantieteelliseen alueeseen — ☒ Merkinnät — ☐ Muu [täsmennettävä]

4. Muutosten tyyppi

— ☐ Rekisteröidyn SAN:n tai SMM:n tuote-eritelmän muutos, jota voidaan pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti, eikä julkaistuun yhtenäiseen asiakirjaan tarvitse tehdä muutoksia. — ☒ Rekisteröidyn SAN:n tai SMM:n tuote-eritelmän muutos, jota voidaan pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti, mutta julkaistuun yhtenäiseen asiakirjaan on tehtävä muutos. — ☐ Rekisteröidyn SAN:n tai SMM:n, jonka yhtenäistä asiakirjaa (tai vastaavaa) ei ole julkaistu, tuote-eritelmän muutos, jota voidaan pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti. — ☐ Rekisteröidyn APT:n tuote-eritelmän muutos, jota voidaan pitää vähäisenä asetuksen (EU) N:o 1151/2012 53 artiklan 2 kohdan neljännen alakohdan mukaisesti.

5. Muutos/Muutokset

Alkuperäisen eritelmän merkintöjä koskevat määräykset (yhtenäisen asiakirjan 3.7 kohta)

h) Merkinnät

Rekisteröimisen jälkeen: Abensberger Spargel (SMM) / Abensberger Qualitätsspargel (SMM). Parsa, joka on suojattu merkinnällä ”Abensberger Qualitätsspargel”, on myytäessä varustettava jäljempänä esitetyllä tunnuksella.

Perustelu:

Erzeugergemeinschaft Abensberger Qualitätsspargel e.V. -tuottajayhdistyksellä on oikeudet tunnukseen, jonka merkitseminen etikettiin on tähän asti ollut pakollista. Saksan patenttiviraston (DPMA) oikeudellinen kanta on kuitenkin se, että yhtenäisessä asiakirjassa olevat merkintöjä koskevat määräykset ovat vastaavan kollektiivisen tavaramerkin rekisteröimisen vastaisia.

Tuotteen varustaminen suojatulla maantieteellisellä merkinnällä ”Abensberger Spargel” tai ”Abensberger Qualitätsspargel” riittää antamaan kuluttajille luotettavaa tietoa sen alkuperästä ja laatuvaatimusten noudattamisesta, minkä vuoksi tunnuksen käyttö ei ole tarpeen. Siksi on tuottajayhdistyksen oikeutetun edun mukaista, että ainoastaan sen jäsenet käyttävät kyseistä tunnusta, kuten ne ovat tähänkin asti tehneet, eikä eritelmässä tai yhtenäisessä asiakirjassa enää edellytetä kaikkien Abensberger Qualitätsspargel -parsan toimittajien (eli myös niiden, jotka eivät ole yhdistyksen jäseniä) käyttävän tunnusta päällysmerkinnöissä.

Muutoksen vähäinen luonne:

Ehdotettua muutosta on asetuksen (EU) N:o 1151/2012 53 artiklan 2 kohdan mukaisesti pidettävä vähäisenä.

Kyseisen asetuksen 53 artiklan 2 kohdan kolmannen alakohdan a–d alakohdassa säädetyt edellytykset täyttyvät, eikä muutos aiheuta myöskään ylimääräisiä rajoituksia tuotteen kauppaan (kolmannen alakohdan e alakohta). Aikaisempien merkintöjä koskeneiden määräysten säilyttäminen eritelmässä (tai yhtenäisessä asiakirjassa) olisi pikemminkin saattanut rajoittaa tuotteen kauppaa yhdistykseen kuulumattomien tuottajien osalta.

6. Päivitetty tuote-eritelmä (vain SAN ja SMM)

https://register.dpma.de/DPMAregister/geo/detail.pdfdownload/41017

YHTENÄINEN ASIAKIRJA

”ABENSBERGER SPARGEL” / ”ABENSBERGER QUALITÄTSSPARGEL”

EU-nro: DE-PGI-0105-01322–20.3.2015

SAN ( ) SMM ( X )

1. Nimi (nimet)

”Abensberger Spargel”/”Abensberger Qualitätsspargel”

2. Jäsenvaltio tai kolmas maa

Saksa

3. Maataloustuotteen tai elintarvikkeen kuvaus

3.1 Tuotelaji

Luokka 1.6 Hedelmät, vihannekset ja viljat sellaisenaan tai jalostettuina

3.2 Kuvaus 1 kohdassa nimetystä tuotteesta

Parsa (Asparagus officinalis) kuuluu liljakasveihin (Asparagaceae). Se on monivuotinen kasvi, jonka syötävä osa eli versot myydään kuorittuina tai kuorimattomina. Abensberger Spargel -parsaa tuotetaan hyvän maatalouskäytännön sääntöjä noudattaen.

Vaalean (valkoisen tai violetin) Abensberger Spargel -parsan pituus saa olla enintään 22 cm ja vihreän 27 cm.

Abensberger Spargel -parsaan sovelletaan UNECE-standardia FFV04 (Asparagus), lukuun ottamatta niitä parsaeriä, jotka tuottaja myy kuluttajille suoraan. Tätä standardia sovelletaan kuitenkin myös sellaisen valkoiseen ja violettiin parsaan, joka on läpimitaltaan vähintään 5 mm. Lisäksi parsan osia voidaan myydä paloina.

Abensberger Spargel -parsan maulle on tunnusomaista tyypillisen voimakas mausteinen parsan aromi. Parsa korjataan kerran tai kaksi kertaa päivässä. Parsan huolellinen ja asianmukainen käsittely korjuun jälkeen takaa, että kuluttajien saatavilla on tuoretta Abensberger Spargel -parsaa toimitusväylistä riippumatta.

3.3 Rehu (vain eläinperäiset tuotteet) ja raaka-aineet (vain jalostetut tuotteet)

—

3.4 Erityiset tuotantovaiheet, joiden on tapahduttava yksilöidyllä maantieteellisellä alueella

Abensberger Spargel -parsan tuotannon on viljelystä sadonkorjuuseen tapahduttava yksilöidyllä maantieteellisellä alueella.

Abensbergin viljelyalueella tuotetaan pääasiassa vaaleaa parsaa, jota viljellään mullan alla korkeissa maapenkereissä. Tällöin ylöspäin kasvavat versot eivät auringonvalon puuttuessa pääse vihertymään, ja niistä kehittyy valkoisia tai mahdollisesti hieman vaaleanpunertavia, ja niiden pään väri vaihtelee valkoisesta violettiin. Versot katkaistaan yleensä 22 cm:n pituisiksi.

3.5 Tuotteen, johon rekisteröity nimi viittaa, viipalointia, raastamista ja pakkaamista koskevat erityiset säännöt

Suoraan pellolta tulevat parsat on ensin huuhdeltava vedellä ja pestävä sen jälkeen juomavedellä (vesijohtovedellä).

Korjuun ja puhdistamisen jälkeen parsa jäähdytetään nopeasti, jotta sen laatu säilyy. ”Nopealla jäähdyttämisellä” tarkoitetaan tuotteen jäähdyttämistä mahdollisimman pian sadonkorjuun jälkeen jäävedellä, jonka lämpötila on 1–2 °C. Näin säilyvät tuotteen tuoreus ja pehmeys sekä norsunluun valkea väri. Tällä toimenpiteellä voidaan rajoittaa mahdollisimman vähiin laatua heikentävien bakteerien ja sienten kehittyminen.

Sen jälkeen varret leikataan asianmukaisesti pituussuunnassa ja lajitellaan. Versot leikataan alaosastaan kohtisuoraan, ei viistoon, akseliin nähden. Tällöin leikkauspinta jää mahdollisimman pieneksi, mikä vähentää nestehävikkiä ja estää tehokkaasti bakteeritartunnat. Jos verso on ontto tai alaosastaan puumainen, se katkaistaan asianmukaisesti lyhyemmäksi kuin 22 cm (27 cm, kun kyseessä on vihreä parsa) korkean laadun varmistamiseksi.

Tämän jälkeen versot varastoidaan 1–2 celsiusasteessa tilassa, jossa on korkea ilmankosteus (99 %). Niitä ei saa varastoida veteen. Tuottaja ei saa katkaista kylmäketjua. Käsittely-, jäähdytys- ja mahdollisten myyntitilojen on vastattava hygieniavaatimuksia.

Edellä mainitut menettelyt ylittävät huomattavasti lainsäädännössä edellytetyt vähimmäisvaatimukset, ja niillä halutaan varmistaa tuotteen korkea hygienia- ja laatutaso.

3.6 Tuotteen, johon rekisteröity nimi viittaa, merkitsemistä koskevat erityiset säännöt

—

4. Maantieteellisen alueen tarkka rajaus

Maantieteellinen alue kattaa erityisesti ”hiekkavyöhykkeen” (Sandgürtel), joka sijaitsee Siegenburgin, Neustadt an der Donaun, Abensbergin ja Langquaidin välissä Kelheimin piirikunnassa.

5. Yhteys maantieteelliseen alueeseen

Maantieteellisen alueen erityisyys:

Maximilian Georg Kroissin laatimasta kuvauksesta karmeliittasääntökunnan taloudellisesta toiminnasta ilmenee, että parsaa viljeltiin Abensbergissä todennäköisesti jo vuonna 1730. Kuvauksessa mainitaan myös, että historioitsija nimeltä Angrüner on väärässä olettaessaan, ettei parsaa viljelty Abensbergissä ennen vuotta 1900. Kroiss korostaa myös, että Abensberg on vielä nykyäänkin kuuluisa parsastaan.

Abensbergin alue eli Siegenburgin, Neustadt an der Donaun, Abensbergin ja Langquaidin välissä sijaitseva ”hiekkavyöhyke” (Sandgürtel) on maaperä- ja ilmasto-olosuhteiltaan erinomaista parsanviljelyaluetta. Vuoden keskilämpötila on 9,8 celsiusastetta ja keskimääräinen vuosittainen sademäärä 703 millimetriä. Alueen maaperä on Baijerin maaperäkartaston mukaan pääosin hiekkamaata. Samalla se on yleensä kivennäis- ja silttipitoisempaa kuin muilla Saksan tunnetuilla parsanviljelyalueilla, mistä johtuu Abensberger Spargel -parsan erityisen voimakas ja mausteinen maku.

Abensberger Spargel -parsaa viljellään pääasiassa seuraavantyyppisessä maassa:

— hiekka (S)

— hieman savinen hiekka (Sl)

— savinen hiekka (lS)

— erittäin savinen hiekka (SL)

Maaperästä johtuvien Abensberger Spargel -parsan makuun ja tuoreuteen liittyvien erityisominaisuuksien varmistamiseksi tuotteen viljely ja käsittely tapahtuvat edellä esitettyjen vaatimusten mukaisesti.

Abensbergin alueella toimii noin 70 parsantuottajayritystä, joiden käytössä oleva viljelyala on 210 hehtaaria. Alue on yksi Baijerin tärkeimmistä parsanviljelyalueista. Lisäksi alueen viljelijät kehittävät ja parantavat viljelytekniikoitaan jatkuvasti.

Tuotteen erityisyys:

Abensberger Spargel -parsan laatu perustuu edellä selostettuihin ilmasto-oloihin ja yksilöidyn maantieteellisen alueen maaperään.

Abensberger Spargel -parsalla on kuluttajien keskuudessa erittäin hyvä maine, ja parsa-asiantuntijat pitävät sitä erityisenä herkkuna. Abensberger Spargel on perinteinen baijerilainen erikoisuus, joka on myös sisällytetty Baijerin maatalousministeriön ylläpitämään perinneruokien internet-tietokantaan (http://www.food-from-bavaria.de).

Abensberger Spargel -parsaa on myyty kymmenen vuoden ajan myös kollektiivisella tavaramerkillä ”Abensberger Qualitäts-Sparge”, jonka myöntäminen edellyttää, että tuote on korkealaatuinen.

Kuluttajat ovat valmiita maksamaan korkeasta laadusta, ja Abensberger Spargel -parsan hintataso onkin jopa tunnetun Schrobenhausener Spargel -parsan hintatasoa korkeampi.

Abensberger Spargel on niin tunnettu tuote, että siitä on tehty jopa oma keittokirja. Lisäksi joka vuosi valitaan Abensberger Spargel -parsakuningatar edistämään tämän alueen arvostetun tuotteen myyntiä. Vuonna 2007 Abensbergissä juhlittiin parsanviljelyn 75:ttä juhlavuotta.

Erzeugergemeinschaft Abensberger Qualitätsspargel e.V. suosittelee erityisesti niitä lajikkeita, jotka täyttävät viljelyyn (peltokokeet) ja makuun (aistinvaraiset testit) liittyvät eritelmän vaatimukset.

Se luettelee kyseiset lajikkeet kotisivullaan http://www.qualitaetsspargel.de/ ja päivittää tiedot vuosittain.

Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM):

Abensberger Spargel -parsan erityisominaisuudet eivät johdu pelkästään alueen ilmastosta ja erityisestä maaperästä vaan myös alueen parsanviljelyn pitkästä perinteestä ja viljelijöiden sukupolvien myötä kertyneestä osaamisesta. Kevyen ja hiekkaisen mutta muihin viljelyalueisiin verrattuna kivennäispitoisemman ja hieman silttipitoisemman maaperän sekä päivittäin tapahtuvan sadonkorjuun ansiosta Abensberger Spargel erottuu erityisen pehmeiden, muilla alueilla viljeltyyn parsaan verrattuna mausteisempien ja voimakkaamman makuisten versojensa vuoksi.

Maine:

Abensberger Qualitäts-Spargel -tuottajayhdistyksen parsan viljelyä ja käsittelyä koskevien tiukkojen, osittain lainsäädännön vaatimukset selvästi ylittävien sääntöjen (http://www.qualitaetsspargel.de/index.php/erzeuger/qualitaetsordnung) ansiosta jo usean vuosikymmenen ajan markkinoille on tarjottu ainoastaan korkealaatuista Abensberger Spargel -parsaa. Tästä syystä tuotteella on erittäin hyvä maine kuluttajien keskuudessa, mikä ilmenee myös virallisista hintatiedoista. Abensberger Spargel -parsan hinta markkinoilla onkin muuta alkuperää olevaa parsaa korkeampi.

Parsanviljely kattaa nykyisin noin 210 hehtaaria, ja siitä onkin kehittynyt yksi Abensbergin alueen elinkeinoelämän tärkeimmistä aloista.

Maantieteellisellä alueella toimivat tuottajat ovat siirtäneet osaamisensa ja kokemuksensa sukupolvelta toiselle jo yli 70 vuoden ajan. Tämä takaa parhaan mahdollisen laadun, johon tuotteen menestyksekäs markkinointi perustuu.

Parsasesonki on alueella ”viides vuodenaika”, ja se houkuttelee kävijöitä ja matkailijoita läheltä ja kaukaa. Sesongin aikana parsa on kunniapaikalla sekä kotitalouksissa että ravintoloissa. Parsasesongin aikana ravintolat tarjoavat paikallisille ja muualta Abensbergiin saapuville kävijöille mitä kekseliäimpiä yllätyksiä, ja suurin osa markkinoiden ja torien liikevaihdosta on silloin peräisin parsatuotteista.

Vuodesta 1996 lähtien on vuosittain valittu Abensbergin parsakuningatar, joka on näkyvästi esillä tiedotusvälineissä ja viestii Abensberger Spargel -parsan nauttimasta maineesta myös kauas alueen rajojen ulkopuolelle.

Eritelmän julkaisutiedot

(tämän asetuksen 6 artiklan 1 kohdan toinen alakohta)

https://register.dpma.de/DPMAregister/geo/detail.pdfdownload/41017

(1) EUVL L 179, 19.6.2014, s. 17.

(2) EUVL L 343, 14.12.2012, s. 1.